Kuivakaare
Kuivakaare oli küla Virumaal, ajalooliselt Kuie mõisa alal. Küla jääb tänapäeval Vajangu küla alale. Kihelkondlikult kuulus küla Järva-Jaani kihelkonda. Küla kaotati 1977, mil see liideti Vajangu külaga. 1429 on esimest korda mainitud nime Karro (see nimi pandi kirja 1688), seejärel 1487 Kare, 1711 Kuiwakaro. 1780 muudeti küla Kuie mõisa karjamõisaks (Kuivakaare karjamõis). 1920. aastatel moodustati endisest karjamõisa alast Kuivakaare asundus.